**रघुवंशम्** कालिदास द्वारा रचित संस्कृत महाकाव्य है। इस महाकाव्य में उन्नीस सर्गों में रघु के कुल में उत्पन्न २९ राजाओं का इक्कीस प्रकार के छन्दों का प्रयोग करते हुए वर्णन किया गया है। इसमें दिलीप, रघु, दशरथ, राम, कुश और अतिथि का विशेष वर्णन किया गया है। वे सभी समाज में आदर्श स्थापित करने में सफल हुए। राम का इसमें विशद वर्णन किया गया है। उन्नीस में से छः सर्ग उनसे ही संबन्धित हैं। 

आदिकवि वाल्मीकि ने राम को नायक बनाकर अपनी रामायण रची, जिसका अनुसरण विश्व के कई कवियों और लेखकों ने अपनी-अपनी भाषा में किया और राम की कथा को अपने-अपने ढंग से प्रस्तुत किया। कालिदास ने यद्यपि राम की कथा रची परन्तु इस कथा में उन्होंने किसी एक पात्र को नायक के रूप में नहीं उभारा। उन्होंने अपनी कृति 'रघुवंश' में पूरे वंश की कथा रची, जो दिलीप से आरम्भ होती है और अग्निवर्ण पर समाप्त होती है। अग्निवर्ण के मरणोपरान्त उसकी गर्भवती पत्नी के राज्यभिषेक के उपरान्त इस महाकाव्य की इतिश्री होती है।

रघुवंश पर सबसे प्राचीन उपलब्ध टीका १०वीं शताब्दी के काश्मीरी कवि वल्लभदेव की है। किन्तु सर्वाधिक प्रसिद्ध टीका मल्लिनाथ (1350 ई - 1450 ई) द्वारा रचित 'संजीवनी' है।

परिचय
-----

'रघुवंश' की कथा को कालिदास ने **१९ सर्गों** में बाँटा है जिनमें राजा दिलीप, रघु, अज, दशरथ, राम, लव, कुश, अतिथि तथा बाद के **29 रघुवंशी राजाओं** की कथा गूँथी गई है। इस वंश का पतन उसके अन्तिम राजा अग्निवर्ण के विलासिता की अति के कारण होता है और यहीं इस कृति की इति भी होती है। 

इक्कीस सर्गों में वर्णित रघुवंशी राजाओं की नामावली क्रमानुसार निम्नलिखित है-
यथा-

|  |  |  |
| --- | --- | --- |
| 1. दिलीप(खटवांग)
2. 
3. रघु
4. अज
5. दशरथ
6. राम
7. कुश
8. अतिथि
9. निषध
10. नल
11. नभ
 | 11. पुण्डरीक
12. क्षेमधन्वा
13. देवानीक
14. अहीनगु
15. पारिपात्र
16. शिल
17. उन्नाभ
18. वज्रनाभ
19. शंखण
20. व्युषिताश्व
 | 21. विश्वसह
22. हिरण्यनाभ
23. कौसल्य
24. ब्रह्मिष्ठ
25. पुत्र
26. पुष्य
27. धृवसन्धि
28. सुदर्शन
29. अग्निवर्ण
 |

रघुवंश काव्य में कालिदास ने रघुवंशी राजाओं को निमित्त बनाकर उदारचरित पुरुषों का स्वभाव पाठकों के सम्मुख रखा है। इस कथा के माध्यम से कवि ने राजा के चरित्र, आदर्श तथा राजधर्म जैसे विषयों का बडा़ सुन्दर वर्णन किया है। भारत के इतिहास में सूर्यवंश के इस अध्याय का वह अंश भी है जिसमें एक ओर यह संदेश है कि राजधर्म का निर्वाह करनेवाले राजा की कीर्ति और यश देश भर में फैलती है, तो दूसरी ओर चरित्रहीन राजा के कारण अपयश व वंश-पतन निश्चित है, भले ही वह किसी भी वंश का वंशज ही क्यों न रहा हो!

इस महाकाव्य के आरम्भ में महाकवि ने रघुकुल के राजाओं का महत्त्व एवं उनकी योग्यता का वर्णन करने के बहाने प्राणिमात्र के लिए कितने ही प्रकार के रमणीय उपदेश दिये हैं। रघुवंशी राजाओं का संक्षेप में वर्णन जानना हो तो रघुवंश के केवल एक श्लोक में उसकी परिणति इस प्रकार है-

*त्यागाय समृतार्थानां सत्याय मिभाषिणाम्।* 
*यशसे विजिगीषूणां प्रजायै गृहमेधिनाम् ॥*
*शैशवेऽभ्यस्तविद्यानां यौवने विषयैषिणाम्।*
*वार्धके मुनिवृत्तीनां योगेनानन्ते तनुत्यजाम् ॥*
(*सत्पात्र को दान देने के लिए धन इकट्ठा करनेवाले, सत्य के लिए मितभाषी, यश के लिए विजय चाहनेवाले, और सन्तान के लिए विवाह करनेवाले, बाल्यकाल में विद्याध्ययन करने वाले, यौवन में सांसारिक भोग भोगने वाले, बुढ़ापे में मुनियों के समान रहने वाले और अन्त में योग के द्वारा शरीर का त्याग करने वाले (राजाओं का वर्णन करता हूँ।)*)
समालोचकों ने कालिदास का सर्वश्रेष्ठ महाकाव्य 'रघुवंश' को माना है। आदि से अन्त तक इसमें निपुण कवि का विलक्षण कौशल व्यक्त होता है। दिलीप और सुदक्षिणा के तपोमय जीवन से प्रारम्भ इस काव्य में क्रमशः रघुवंशी राजाओं की दान्यता, वीरता, त्याग और तप की एक के बाद एक कहानी उद्घाटित होती है और काव्य की समाप्ति कामुक अग्निवर्ण की विलासिता और उनके अवसान से होती है। दिलीप और सुदक्षिणा का तप:पूत आचरण, वरतन्तु के शिष्य कौत्स और रघु का संवाद, इन्दुमती स्वयंवर, अज का विलाप, राम और सीता की विमानयात्रा, निर्वासित सीता की तेजस्विता, संगमवर्णन, अयोध्या नगरी की शून्यता आदि का चित्र एक के बाद एक उभरता जाता है और पाठक विमुग्ध बना हुआ मनोयोग से उनको देखता जाता है। अनेक कथानकों का एकत्रीकरण होने पर भी इस महाकाव्य में कवि ने उनका एक दूसरे से एक प्रकार समन्वय कर दिया है जिससे उनमें स्वाभाविक प्रवाह का संचार हो गया है। 'रघुवंश' के अनेक नृपतियों की इस ज्योतित नक्षत्रमाला में कवि ने आदिकवि वाल्मीकि के महिमाशाली राम को तेजस्विता और गरिमा प्रदान की है। वर्णनों की सजीवता, आगत प्रसर्गों की स्वाभाविकता, शैली का माधुर्य तथा भाव और भाषा की दृष्टि से 'रघुवंश' संस्कृतमहाकाव्यों में अनुपम है।

रघुवंश महाकाव्य की शैली क्लिष्ट अथवा कृत्रिम नहीं, सरल और प्रसादगुणमयी है। अलंकारों का सुरुचिपूर्ण प्रयोग स्वाभाविक एवं सहज सुन्दर है। चुने हुए कुछ शब्दों में वर्ण्य विषय की सुन्दर झाँकी दिखाने के साथ कवि ने 'रघुवंश' के तेरहवें सर्ग में इष्ट वस्तु के सौंदर्य की पराकाष्ठा दिखलाने की अद्भुत युक्ति का आश्रय लिया है। गंगा और यमुना के संगम की, उनके मिश्रित जल के प्रवाह की छटा का वर्णन करते समय एक के बाद एक उपमाओं की शृंखला उपस्थित करते हुए अन्त में कवि ने शिव के शरीर के साथ-साथ उसकी शोभा की उपमा दी है और इस प्रकार सौन्दर्य को सीमा से निकालकर अनन्त के हाथों सौंप दिया-

*हे निर्दोष अंगोंवाली सीते ! यमुना की तरंगों से मिले हुए गंगा के इस प्रवाह को जरा देखो तो सही, जो कहीं कृष्ण सर्पों से अलंकृत और कहीं भस्मांगराग से मंडित भगवान्‌ शिव के शरीर के समान सुंदर प्रतीत हो रहा है।*
कालिदास मुख्यतः कोमल और रमणीय भावों के अभिव्यंजक कवि हैं। इसीलिए प्रकृति का कोमल, मनोरम और मधुर पक्ष उनकी इस कृति में भी अंकित हुआ है।

मंगलाचरण एवं काव्यारम्भ
-----------------------

रघुवंशम् का आरम्भ कवि ने पार्वती और शिव की वन्दना से किया है-

*वागर्थाविव सम्पृक्तौ वागर्थप्रतिपत्तये।*
*जगतः पितरौ वन्दे पार्वतीपरमेश्वरौ ॥*
(मैं वाणी और अर्थ की सिद्धि के निमित्त, वाणी और अर्थ के समान मिले हुए जगत् के माता पिता पार्वती और शिव को प्रणाम करता हूँ।)
(वाणी और अर्थ जैसे अलग कहलाते हुए भी एक हैं, वैसे ही पार्वती और शिव कहने के लिए तो दो विभिन्न रूप में हैं परन्तु वास्तव में वे एक ही हैं, इसीलिए वाणी और अर्थ को ठीक प्रकार से समझने के लिए, मैं संसार की माता पार्वती जी और पिता शिवजी को प्रणाम करता हूं, वे शिव और पार्वती शब्द और अर्थ के समान परस्पर मिले हुए हैं अर्थात एक रूप हैं।)
रघुवंश काव्य के आरम्भ में महाकवि ने रघुकुल के राजाओं का महत्त्व एवं उनकी योग्यता का वर्णन करने के बहाने प्राणिमात्र के लिए कितने ही प्रकार के रमणीय उपदेश दिये हैं। 
कवि ने रघुवंशी राजाओं को निमित्त बनाकर उदारचरित पुरुषों का स्वभाव पाठकों के सम्मुख रखा है, जो निम्नलिखित प्रकार से है-

*मैं रघुवंश का वर्णन करने के लिए उद्यत तो हो रहा हूं किंतु मुझे लग रहा है कि कहां तो सूर्य के समान तेजस्वी वह वंश, जिस वंश के आरंभ में ‘रघु’ और कालांतर में राम जैसे महापराक्रमी धीर, वीर, उदात्त चरित्र वाले महापुरुष उत्पन्न हुए हैं और कहां बड़ा ही मंद मति वाला मैं। ऐसे रघुवंश का पार पा सकना मुझ जैसे व्यक्ति के लिए नितांत असंभव है, यह मैं भली-भांति जानता हूं, फिर भी मैं साहस करके यह प्रयत्न कर रहा हूं और इस समय मेरी स्थिति ठीक वैसी ही है जैसी कि मानों तिनकों से बनी छोटी सी नाव को लेकर मैं अपार और गहन सागर को पार करने की बात सोच रहा हूं।*
*एक बात और, मैं हूँ तो मन्दबुद्धि वाला व्यक्ति किन्तु मेरी साध यह है कि प्रख्यात कवियों के समान मुझे भी यश प्राप्त हो। लोग यदि मेरे इस साध के विषय में सुनेंगे तो मुझ पर बहुत हंसेंगे। क्योंकि इस संबंध में मेरी स्थिति ठीक उस बौने व्यक्ति के समान है जो दूर ऊंचे पेंड़ पर लगे उन फलों को तोड़ने के लिए साध लिए हो जिनको केवल लंबे व्यक्ति और लंबे हाथ वाले ही पा सकते हैं।*
*किन्तु इसमें भी एक सन्तोष की बात यह है कि पूर्व काल में महर्षि वाल्मीकि आदि महान कवियों ने उनके विषय में सुंदर काव्य लिख करके मेरे लिए वाणी का द्वार खोल दिया है। इसलिए इस विषय की पैठ अब मेरे लिए सरल हो गई है, यह ठीक उसी प्रकार है जिस प्रकार कि मोतियों को पहले ही बांध दिया हो, उसमें फिर सुई से धागा पिरोना बहुत ही सुगम हो जाता है।*
*जैसा कि मैंने आरम्भ में ही कह दिया है कि मैं नितान्त मन्दमति हूं, मुझे कुछ आता-जाता नहीं। फिर भी मैं उन रघुवंशियों का वर्णन करने के लिए समुद्यत हूं-*
*जिनके चरित्र जन्म से आरंभ करके अन्त तक शुद्ध और पवित्र रहे हैं, जो किसी काम का जब बीड़ा उठाते थे उसको पूर्ण करके ही विराम लेते थे, जो समुद्र के ओर-छोर तक फैली हुई यह धरती है, उसके स्वामी थे और जिनके रथ पृथ्वी से स्वर्ग तक सीधे जाया करते थे। जो नित्य नियम पूर्वक शास्त्रों की विधि से यज्ञ किया करते थे, जो याचकों को उनकी इच्छा के अनुसार मुंह-मांगा और मनचाहा दान दिया करते थे, जो अपराधियों को उनके अपराध के अनुसार ही दण्ड देते थे और जो अवसर देखकर ही तदनुरूप कार्य किया करते थे। जो रघुवंशी केवल त्याग के लिए, दान करने के लिए ही धन का संग्रह किया करते थे, और जो सत्य के पालन के लिए बहुत कम बोला करते थे। अभिप्राय यह है कि जितना कहा जाए उसका अक्षरशः पालन किया जाए, जो केवल यश प्राप्ति के लिए ही अन्य देशों को जीतते थे, उन राज्यों को अपने वश में करने अथवा वहां लूटपाट करने के लिए नहीं और जो केवल प्रजा के लिए अर्थात अपनी संतान प्राप्ति के लिए ही गृहस्थ में प्रविष्ट होते थे, भोग विलास के लिए नहीं। जो बाल्यकाल में सभी को अध्ययन कर उनमें पारंगत होते थे और तरुणाई में संसार के भोगों का आनन्द लेते थे। इसके उपरांत तृतीयावस्था में वनों में जाकर मुनिवृत्ति धारण करते हुए तपस्या करते थे और अन्त में ब्रह्म अथवा परमात्मा का ध्यान करते हुए योग द्वारा पार्थिव शरीर को शांत करते थे- इस प्रकार के जो रघुवंशी थे, इन गुणों से संपन्न जो वंश था, उससे ही प्रभावित होकर मैं यह काव्य लिखने के लिए प्रेरित हुआ हूं।*
*इस काव्य को, अर्थात रघुकुल के इस गुणानुवाद को सुनने के अधिकारी भी वे ही संत सज्जन हो सकते हैं, जिनमें भले-बुरे की परख की योग्यता है। क्योंकि सोना खरा है अथवा खोटा इसका पता तो तब ही लग सकता है जब उसको अग्नि में तपाया जाए। अब मैं उस वंश का वर्णन करता हूं-*
*जिस प्रकार वेद के छंदों में सर्वप्रथम आकार के लिए स्थान है उसी प्रकार राजाओं में सर्वप्रथम सूर्य के पुत्र वैवस्वत मनु हुए हैं। मनु महाराज बड़े मनीषि थे और मनीषियों में बड़े माननीय और आदरणीय माने जाते थे। उन्हीं वैवस्वत मनु के उज्जवल वंश में चन्द्रमा के समान सबको सुख प्रदान करने वाले और बहुत ही शुद्ध चरित्र वाले राजा दिलीप ने जन्म लिया। उनके जन्म से ऐसा लगा मानों क्षीर सागर में चन्द्रमा ने जन्म लिया हो।*

रघुवंश की कथा
-------------

'रघुवंश' की कथा दिलीप तृतीय(खटवांग) और उनकी पत्नी सुदक्षिणा के ऋषि वशिष्ठ के आश्रम में प्रवेश से प्रारम्भ होती है। राजा दिलीप धनवान, गुणवान, बुद्धिमान और बलवान है, साथ ही धर्मपरायण भी। वे हर प्रकार से सम्पन्न हैं परन्तु कमी है तो सन्तान की। संतान प्राप्ति का आशीर्वाद पाने के लिए दिलीप को गोमाता नंदिनी की सेवा करने के लिए कहा जाता है। रोज की तरह नंदिनी जंगल में विचर रही है और दिलीप भी उसकी रखवाली के लिए साथ चलते हैं। इतने में एक सिंह नंदिनी को अपना भोजन बनाना चाहता है। दिलीप अपने आप को अर्पित कर सिंह से प्रार्थना करते हैं कि उन्हें वह अपना आहार बनाये। सिंह प्रार्थना स्वीकार कर लेता है और उन्हें मारने के लिए झपटता है। इस छलांग के साथ ही सिंह ओझल हो जाता है। तब नन्दिनी बताती है कि उसी ने दिलीप की परीक्षा लेने के लिए यह मायाजाल रचा था। नंदिनी दिलीप की सेवा से प्रसन्न होकर पुत्र प्राप्ति का आशीर्वाद देती है। राजा दिलीप और सुदक्षिणा नंदिनी का दूध ग्रहण करते हैं और उन्हें पुत्र रत्न की प्राप्ति होती है। इस गुणवान पुत्र का नाम रघु रखा जाता है जिसके पराक्रम के कारण ही इस वंश को रघुवंश के नाम से जाना जाता है।

रघु के पराक्रम का वर्णन कालिदास ने विस्तारपूर्वक अपने ग्रन्थ ‘रघुवंश’ में किया है। अश्वमेध यज्ञ के घोडे़ को चुराने पर उन्होंने इन्द्र से युद्ध किया और उसे छुडा़कर लाया था। उन्होंने विश्वजीत यज्ञ सम्पन्न करके अपना सारा धन दान कर दिया था। जब उनके पास कुछ भी धन नहीं रहा, तो एक दिन ऋषिपुत्र कौत्स ने आकर उनसे १४ करोड़ स्वर्ण मुद्राएं मांगी ताकि वे अपनी गुरु दक्षिणा दे सकें। रघु ने इस ब्राह्मण को संतुष्ट करने के लिए कुबेर पर चढा़ई करने का मन बनाया। यह सूचना पाकर कुबेर घबराया और खुद ही उनका कोष भर दिया। रघु ने सारा कोष ब्राह्मण के हवाले कर दिया; परन्तु उस ब्राह्मणपुत्र ने केवल १४ करोड़ मुद्राएं ही स्वीकारी।

रघु के पुत्र अज भी बडे़ पराक्रमी हुए। उन्होंने विदर्भ की राजकुमारी इन्दुमति के स्वयंवर में जाकर उन्हें अपनी पत्नी बनाया। कालिदास ने इस स्वयंवर का सुंदर वर्णन 'रघुवंश' में किया है। रघु ने अज का राज-कौशल देखकर अपना सिंहासन उन्हें सौंप दिया और वानप्रस्थ ले लिया। रघु की तरह अज भी एक कुशल राजा बने। वे अपनी पत्नी इन्दुमति से बहुत प्रेम करते थे। एक बार नारदजी प्रसन्नचित्त अपनी वीणा लिए आकाश में विचर रहे थे। संयोगवश उनकी विणा का एक फूल टूटा और बगीचे में सैर कर रही रानी इंदुमति के सिर पर गिरा जिससे उनकी मृत्यु हो गई। राजा अज इंदुमति के वियोग में विह्वल हो गए और अन्त में जल-समाधि ले ली।

कालिदास ने 'रघुवंश' के आठ सर्गों में दिलीप, रघु और अज की जीवनी पर प्रकाश डाला। बाद में उन्होंने दशरथ, राम, लव और कुश की कथा का वर्णन आठ सर्गों में किया। जब राम लंका से लौट रहे थे, तब पुष्पक विमान में बैठी सीता को दण्डकारण्य तथा पंचवटी के उन स्थानों को दिखा रहे थे जहाँ उन्होंने सीता की खोज की थी। इसका बडा़ ही सुन्दर एवं मार्मिक दृष्टान्त कालिदास ने 'रघुवंश' के तेरहवें सर्ग में किया है। इस सर्ग से पता चलता है कि कालिदास की भौगोलिक जानकारी कितनी गहन थी।

अयोध्या की पूर्व ख्याति और वर्तमान स्थिति का वर्णन कुश के स्वप्न के माध्यम से कवि ने बडी़ कुशलता से सोलहवें सर्ग में किया है। 

रघुवंश के अन्तिम सर्ग में रघुवंश के अन्तिम राजा अग्निवर्ण के भोग-विलास का चित्रण किया गया है। अग्निवर्ण के दम्भ की पराकाष्ठा यह है कि प्रजा जब राजा के दर्शन के लिए आती है तो अग्निवर्ण अपने पैर खिड़की के बाहर पसार देता है। जनता के अनादर का परिणाम राज्य का पतन होता है। अग्निवर्ण पतित होकर क्षयग्रस्त हो गया था और उसी से उसका प्राणान्त भी हुआ। इसके लिए कालिदास का स्पष्टीकरण है कि अग्निवर्ण के पिता सुदर्शन अपने राज्य की इस प्रकार सुन्दर व्यवस्था कर गए थे कि अग्निवर्ण को करने के लिए कुछ रहा ही नहीं तो उसमें कामनाओं और वासनाओं की प्रबलता होने लगी और वह पतन के गर्त में गिरता चला गया। 

अग्निवर्ण के मरणोपरान्त उसकी गर्भवती पत्नी के राज्यभिषेक के उपरान्त इस महाकाव्य की इतिश्री होती है।

रामायण और रघुवंश
----------------

कालिदास जानते थे कि राम की कथा का उत्कर्ष वाल्मिकि के रामायण से हो गया था और उसके बाद जो भी लिखा जाएगा उसका जूठन ही होगा। इसीलिए उन्होंने अपने काव्य में राम को नायक बनाने की बजाय रघुवंश को ही कथानायक के रूप में प्रस्तुत किया; जिसमें सभी पात्रों की अपनी-अपनी भूमिका रही- अपने-अपने चरित्र के आधार पर....कुछ उत्कर्ष तो कुछ घटिया। रघुवंश का नाम उनके पराक्रमी और आदर्श राजाओं के नाम से ही चलता रहेगा।

रघुवंश में प्रयुक्त छन्द
------------------------

इस महाकाव्य में २१ प्रकार के छन्दों का प्रयोग हुआ है:

अनुष्टुप, इन्द्रवज्रा, उपजाति, उपेन्द्रवज्रा, औपच्छन्दसिक, तोटक, द्रुतविलम्बित, पुष्पिताग्रा, प्रहर्षिणी, मंजुभाषिणी, मत्तमयूर, मन्दाक्रान्ता, मालिनी, रथोद्धता, वांशस्थ, वसन्ततिलका, वैतालीय, शार्दूलविकृडित, शालिनी, स्वागता, हरिणी।

रघुवंश की राजपरम्परा
--------------------

'रघुवंश' नाम पड़ने के पहले इस वंश का नाम 'इक्ष्वाकु वंश' था। वाल्मीकि रामायण में राम को 'इक्ष्वाकुवंशप्रभवो' (इक्ष्वाकुवंश में उत्पन्न) कहा गया है। 

|  |  |  |  |
| --- | --- | --- | --- |
| (1) मनु
(2) इक्ष्वाकु
(3) शशाद(शशांक ) 
(4) ककुत्स्थ 
(5) अनेनस 
(6) पृथु 
(7) विश्वगाश्व आर्द्र 
(8) युवनाश्च 
(9) श्रावस्त 
(10) वृहदश्व 
(11) कुवलयाश्व 
(12) दृढ़ाश्व 
(13) प्रमोद 
(14) हर्यश्रव 
(15) निकुम्भ 
(16) संहताश्व  | (17) कृशाश्व 
(18) प्रसेनजित 
(19) युवनाश्च 
(20) मान्धातु 
(21) पुरुकुत्स 
(22) त्रसदस्यु 
(23) सम्भूत 
(24) अनरण्य 
(25) पृषदश्व 
(26) हर्यश्रव 
(27) वसुमनस 
(28) तृधन्वन 
(29) त्रैयारुण 
(30) त्रिशंकु(सत्यव्रत ) 
(31) हरिश्चन्द्र 
(32) रोहित  | (33) हरित 
(34) चंचु 
(35) विजय 
(36) रुरुक 
(37) वृक 
(38) बाहु 
(39) सगर 
(40) असमज्जस 
(41) अंशुमन 
(42) दिलीप 
(43) भगीरथ 
(44) श्रुत 
(45) श्रुत 
(46) नाभाग 
(47) अम्बरीष 
(48) सिंधुदीप | (49) अयतायुस 
(50) ऋतुपर्ण 
(51) सर्वकाम 
(52) सुदास 
(53) कल्माषपाद 
(54) अश्मक 
(55) मूलक 
(56) शतरथ 
(57) वृद्धशर्मन 
(58) विश्वसह 
(59) दिलीप (द्वितीय) 
(60)दिलीप तृतीय(खटवांग) "खटीक" 
(61) रघु(दीर्घबाहु) , नाभाग(महाप्राख्यत ) 
(62) अज 
(63) दशरथ 
(64) रामचन्द्र |

1. ↑  Dominic Goodall and Harunaga Isaacson, The Raghupañcikā of Vallabhadeva, Volume 1, Groningen, Egbert Forsten, 2004
2. ↑  रघुवंश महाकाव्य में राजधर्म (संजय कुमार)
3. ↑  कालिदास की भारती में राजधर्म (डॉ सुधा त्रिपाठी)

सन्दर्भ
-------

इन्हें भी देखें
---------------

* रामायण
* कालिदास

बाहरी कड़ियाँ
-------------

* कालिदास रघुवंश की कथा
* **रघुवंशम्** (विकिस्रोत पर मूलपाठ)
* रघुवंशम् (हिन्दी अर्थ सहित)
* रघुवंशम्  (हिन्दी अर्थ सहित)
* कालिदास की लालित्य योजना (गूगल पुस्तक ; लेखक - हजारी प्रसाद द्विवेदी)
* भारतीय संस्कृति की रूपरेखा (गूगल पुस्तक ; लेखक - बाबू गुलाबराय)
* महाकवि कालिदास एवं उनका महाकाव्य रघुवंश
* रघुवंश महाकाव्यम (गूगल पुस्तक)
* रघुचरित्र का राजनैतिक स्वरूप Archived 2020-08-11 at the Wayback Machine

| * दे
* वा
* सं
महाकवि कालिदास की कृतियाँ |
| --- |
| **नाटक** - अभिज्ञान शाकुन्तलम् | विक्रमोर्वशीयम् मालविकाग्निमित्रम् **महाकाव्य** - रघुवंश महाकाव्यम् |कुमारसंभवम् **खंडकाव्य** - मेघदूतम् | ऋतुसंहार |


| * दे
* वा
* सं
संस्कृत साहित्य |
| --- |
| परिचय | संस्कृत भाषा • संस्कृत साहित्य • संस्कृत साहित्य का इतिहास |
| वैदिक साहित्य | 

| * दे
* वा
* सं
**वेद, पुराण एवं उपनिषद्** |
| --- |
| परिचय | साहित्य • काल • धर्म • संस्कृति • कला • संस्कृत •  वेद व्यास |
| **वेद** | 

|  |  |
| --- | --- |
| वेद संहिताएं | ऋग्वेद • यजुर्वेद • सामवेद • अथर्ववेद |
| खण्ड | संहिता •  ब्राह्मण •  अरण्यक •  उपनिषद |
| उपवेद | आयुर्वेद •  धनुर्वेद •  गंधर्ववेद • स्थापत्यवेद |
| वेदांग | शिक्षा •  छंद ·  व्याकरण •  निरुक्त · कल्प · ज्योतिष |

 |
| पुराण | 

|  |  |
| --- | --- |
| **वैष्णव** | विष्णु पुराण •  मत्स्य पुराण •  भागवत पुराण •  गरुड़ पुराण •  कूर्म पुराण •  वाराह पुराण  • कल्कि पुराण |
| **शैव** | स्कन्द पुराण •  वायु पुराण •  अग्नि पुराण •  लिङ्ग पुराण •  नारद पुराण •  पद्म पुराण |
| **ब्रह्मा** | ब्रह्म पुराण •  ब्रह्माण्ड पुराण •  ब्रह्म वैवर्त पुराण •  मार्कण्डेय पुराण •  भविष्य पुराण •  वामन पुराण |

 |
| उपनिषद | 

|  |  |
| --- | --- |
| ॠग्वेदीय | अक्षमालिक  •  आत्मबोध  •  ऐत्तरेय  •  कौषीतकी  •  नादबिन्दुप  •  निर्वाण  •  बहवृच  •   मृदगल •  राधा  •  सौभाग्यलक्ष्मी  |
| शुक्ल यजु. | अद्वैतार  •   अध्यात्म •  ईशवास्य  •   जाबालि •  तुरीयातीत  •  त्रिशिखिब्राह्मण  •   निरालंब  • परमहंस  •   पैंगल •   बृहदारण्यक •   भिक्षुक •  मंत्रिक  •  याज्ञवल्क्य •  शाट्यायनीय  • शिवसंकल्प •  सुबाल •  हंस |
| कृष्ण यजु. |  अक्षि •  अमृतनाद  •   कठ •  कठरुद्र  •  कलिसंतरण  •  कैवल्य  •  कालाग्निरुद्र  •  चाक्षुष  •  क्षुरीक  •   तैत्तिरीय •   दक्षिणामूर्ति •   ध्यानबिन्दु •  नारायण  •  रूद्रहृदय  •  शारीरिक  •  शुकरहस्य  •  श्वेताश्वतर |
| सामवेदीय | आरूणक  •   केन •  कुण्डिक  •   छान्दोग्य  •   जाबालि •  जाबालदर्शन  •  महा  •   मैत्रेय्युग •  योगचूडा  •  रूद्राक्षजाबाल  •  वज्रसूचिक  •   सन्यास •  सावित्री  |
| अथर्ववेदीय |  अथर्वशिर  •   गणपति •  गोपालपूर्वतापनीय  •  नृसिंहोत्तरतापनीय  •  नारदपरिव्राजक  •  परब्रह्म  •   प्रश्न •  महावाक्य  •  माण्डूक्य  •  मुण्डक  •  श्रीरामपूर्वतापनीय •  शाण्डिल्य  •   सीता •   सूर्य |

 |
| अन्य | **इतिहास**: रामायण •  महाभारत      **अन्य**: भगवद गीता •  मनुस्मृति  •  अर्थशास्त्र • आगम तंत्र • पंचरात्र  •  सूत्र •  स्तोत्र •  धर्मशास्त्र •  रामचरितमानस • योग वशिष्ठ |
| 
        हिन्दू पृथ्वी       {{हिन्दू धर्म}}      **प्रवेशद्वार**       भारतीय महाकाव्य        हिन्दू धर्म ग्रंथ        हिन्दू धर्म सूचना मंजूषा |

 |
| महाकाव्य | 

|  |  |  |
| --- | --- | --- |
| कालिदास | कुमारसम्भव • रघुवंश |  |
| अश्वघोष | बुद्धचरित • सौन्दरनन्द |
| भारवि | किरातार्जुनीयम |
| भट्टि | रावण वध |
| माघ | शिशुपालवध |
| श्रीहर्ष | नैषधीयचरित |
| ऐतिहासिक महाकाव्य | नवसाहसांकचरित • विक्रमांकदेवचरित • राजतरंगिणी • सोमपाल विलास • कुमारपालचरित • कीर्तिकौमुदी • संस्कृतसंकीर्तन • हम्मीरमहाकाव्य • पृथ्वीराजविजय |
| अन्य महाकाव्य | हरविजय • कफ्फणाभ्युदय • रामायण मंजरी • भारत मंजरी • बृहत्कथा मंजरी • दशावतारचरित • श्रीकण्ठचरित • शिवलीलावर्णन • पतञ्जलिचरित • यादवाभ्युदय • शत्रुञ्जय • नेमिनिर्माणकाव्य • चन्द्रप्रभाचरित • धर्मशर्माभ्युदय • कुमारपालचरित |

 |
| अन्य काव्य रुप | 

|  |  |
| --- | --- |
| खण्डकाव्य | ऋतुसंहार • मेघदूत • चन्द्रदूत • पवनदूत • हँसदूत |
| गीतिकाव्य | गीतगोविन्द • चौरपंचाशिका |
| मुक्तककाव्य | **शतकत्रय** - शृंगारशतकम् • वैराग्यशतकम् • नीतिशतकम्, • अमरुशतक • भामिनी विलास • कवीन्द्र रससमुच्चय • सदुक्तिकर्णामृत • सूक्तिमुक्तावली • सुभाषितावली • पद्यावली |
| स्तोत्रकाव्य | शिवमहिम्नः स्तोत्र • शिवताण्डव स्तोत्र • चण्डीशतक • सूर्यशतक • भजगोविन्दम् • सौन्दर्यलहरी |
| प्राकृतकाव्य | गाथाशप्तसती • आर्यासप्तशती |
| अन्य काव्य | शृङ्गारतिलक • घटकर्पर (यमक काव्य) |
| नैतिक सूक्तिसंग्रह | राजनीतिसमुच्चय • चाणक्यनीतिदर्पण • कामन्दकीयनीतिसार • नीति प्रदीप • कुट्टनीमत • समयमातृका • नर्ममाला • कलाविलास • दर्पदलन • सेव्यसेवकोपदेश • चतुर्थवर्गसंग्रह |

 |
| गद्यकाव्य | 

|  |  |
| --- | --- |
| आर्यशूर | जातकमाला |
| दण्डी | दशकुमारचरित • काव्यादर्श • अवन्ति सुन्दरी कथा |
| सुबुन्धु | वासवदत्ता |
| बाणभट्ट | हर्षचरित • कादम्बरी |
| अम्बिकादत्त व्यास | शिवराजविजय |
| अन्य गद्यकाव्य | तिलकमंजरी • उदयनसुन्दरीकथा • गद्यचिन्तामणि • वेमभूपालचरित • कथामुक्तावली • मन्दारमंजरी |

 |
| कथा साहित्य | 

|  |  |
| --- | --- |
| नीतिकथा ग्रन्थ | पञ्चतन्त्र • हितोपदेश |
| लोक कथायें | बृहत्कथा • बृहत्कथामञ्जरी • कथासरित्सागर • बेतालपञ्चविंशतिका • सिंहासन द्वात्रिंशिका • शुकसप्तति |
| अन्य कथा ग्रन्थ | दिव्यावदान • जातकमाला • उपमितिभवप्रपञ्चकथा • प्रबन्धचिन्तामणि • प्रबन्धकोष • पुरुषपरीक्षा • भोजप्रबन्ध |

 |
| चम्पूकाव्य | नलचम्पू • मदालसाचम्पू • यशस्तिलकचम्पू • उदयसुन्दरी कथा • रामायणचम्पू • भारतचम्पू • नृसिंहचम्पू • पारिजातहरणचम्पू • नीलकण्ठविजयचम्पू • वरदाम्बिकापरिणयचम्पू • विश्वगुणादर्शचम्पू • आनन्दवृन्दावनचम्पू • गोपालचम्पू |
| नाटक | 

|  |  |
| --- | --- |
| भास | भासनाटकचक्रम् - अभिषेक नाटक • प्रतिमानाटक • मध्यमव्यायोग • उरुभङ्ग • पञ्चरात्र • दूतवाक्य • दूतघटोत्कच • कर्णभार • बालचरित • अविमारक • दरिद्रचारुदत्त • प्रतिज्ञायौगन्धरायण • स्वप्नवासवदत्तम् |
| कालिदास | मालविकाग्निमित्रम् • विक्रमोर्वशीयम् • अभिज्ञानशाकुन्तलम् |
| अश्वघोष | शारिपुत्रप्रकरण |
| शूद्रक | मृच्छकटिक |
| विशाखदत्त | मुद्राराक्षस • देवीचन्द्रगुप्तम् |
| हर्षवर्धन | प्रियदर्शिका • रत्नावली • नागानन्द |
| भवभूति | महावीरचरित • मालतीमाधव • उत्तररामचरितम् |
| दिङ्नाग | कुन्दमाला |
| भट्टनारायण | वेणीसंहार |
| अन्य नाटक | प्रबोधचन्द्रोदय • मोहमुद्गर • संकल्प सूर्योदय • चैतन्यचन्द्रोदय • अनर्घराघव • हनुमन्नाटक • बालरामायण • बालभारत • कर्पूरमञ्जरी • विद्वशालभंजिका • रामाभ्युदय • उदात्तराघव • तापसवत्सराज • आश्चर्य चूड़ामणि • पद्मप्राभृतक • उभयाभिसारिका • धूर्तविटसंवाद • पादताडितक • मत्तविलासप्रहसन • किरातार्जुनीय • रुक्मिणीहरण • त्रिपुरदाह • समुद्रमन्थन • कर्पूरचरित • हास्यचूड़ामणि • कर्णसुन्दरी • सत्यहरिश्चन्द्र • प्रद्युम्नाभ्युदय • अंजनापवर्नजय • सुभद्रानाटिका • मैथिलीकल्याण • विक्रान्तकौरव • अर्जुनराजनाटक • ललितमाधवम् • विदग्धमाधव • दानकेलिकौमुदी • अमृतोदय |

 |
| शास्त्र | 

|  |  |
| --- | --- |
| शब्दकोष | अमरकोष • त्रिकाण्डशेष • अनेकार्थसमुच्चय • अभिधानरत्नमाला • वैजयन्ती • नाममाला • अनेकार्थकोष • अभिधानचिन्तामणि • नानार्थसंकल्प • नानार्थशब्दकोष • वाचस्पत्यकोष • शब्दकल्पद्रुम • संस्कृत इंग्लिश डिक्शनरी • संस्कृत के प्राचीन एवं मध्यकालीन शब्दकोश • शब्दकोशों का इतिहास |
| छन्दशास्त्र | छन्द सूत्र • सुवृत्ततिलक • वृत्तरत्नाकर • छन्दोमञ्जरी |
| व्याकरणशास्त्र | पाणिनि - अष्टाध्यायी • कात्यायन (वररुचि) • पतञ्जलि - महाभाष्य • काशिकावृत्ति • प्रक्रियाकौमुदी • सिद्धान्तकौमुदी • मध्यसिद्धान्तकौमुदी • लघुसिद्धान्तकौमुदी • वाक्यपदीय • महाभाष्यदीपिका • वैयाकरणभूषणसार • वैयाकरणसिद्धान्तलघुमञ्जूषा • `{{संस्कृत व्याकरण}}` |
| धर्मशास्त्र | कल्पसूत्र • **स्मृतियाँ** - मनुस्मृति • याज्ञवल्क्यस्मृति • नारदस्मृति • विष्णुस्मृति • **टीकायें** - मिताक्षरा • बालम्भट्टी |
| राजनीतिशास्त्र | शान्तिपर्व (महाभारत)  • अर्थशास्त्र • कामन्दकीनीतिसार • नीतिवाक्यामृत • चाणक्यनीतिदर्पण • युक्तिकल्पतरु • नीतिरत्नाकर • शुक्रनीति |
| चिकित्साशास्त्र | चरकसंहिता • सुश्रुतसंहिता • अष्टाँगसंग्रह (अवलोकितेश्वर) • अष्टाँगहृदयसंहिता • माधवनिदान • शार्ङ्गधरसंहिता • भावप्रकाश |
| गणित और ज्योतिष | 

|  |  |
| --- | --- |
| गणित | अङ्कगणित • रेखागणित • बीजगणित\*`{{भारतीय गणित}}` |
| ज्योतिष | 

|  |
| --- |
| वेदाङ्ग ज्योतिष • सूर्यसिद्धान्त • आर्यभटीय |
| गणित ज्योतिष | पञ्चसिद्धान्तिका • ब्रह्मस्फुटसिद्धान्त • सिद्धान्तशिरोमणि • सिद्धान्ततत्त्वविवेक |
| फलित ज्योतिष | बृहत्संहिता • बृहज्जातक (होडाशास्त्र) • लघुजातक • ज्योतिर्विदाभरण |

 |

 |
| दर्शनशास्त्र | 

|  |  |
| --- | --- |
| नास्तिक दर्शन | चार्वाक दर्शन • बौद्ध दर्शन • जैन दर्शन |
| आस्तिक दर्शन | न्यायदर्शन • वैशेषिकदर्शन • सांख्यदर्शन • योगदर्शन • मीमांसादर्शन • वेदान्तदर्शन |

 |
| कामशास्त्र | कामसूत्र • जयमङ्गल • रतिमञ्जरी • रतिरहस्य • अनंगरंग |

 |
| अन्य ग्रन्थ | अवन्तिसुन्दरी कथा • वक्रोक्ति सिद्धान्त • बृहतत्रयी (संस्कृत महाकाव्य) • भट्टिकाव्य • संस्कृत ग्रन्थों की सूची |
| अन्य साहित्यकार | जयदेव • विष्णु शर्मा • नारायण पण्डित • वात्स्यायन • यशोधर • कल्याणमल्ल • क्षेमेंद्र • नारायण भट्ट • संस्कृत ग्रन्थकार, ग्रन्थ और उनका समय |
| अन्य लेख | भारतीय महाकाव्य • भारतीय दर्शन |
| बाहरी कड़ियाँ | ब्रज डिस्कवरी • वेद-पुराण • ज्ञानामृतम् |
| 
      {{वैदिक साहित्य}}      **प्रवेशद्वार**      {{संस्कृत व्याकरण}} |